Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за детска заштита Јорданка Николовска Виш инспектор со службена легитимација број 0019, изврши редовен инспекциски надзор над субјектот на инспекциски надзор Приватната установа за деца- детска градинка ,,Пиколини,,Скопје со седиште на Ул.Трифун Бузев б.б, Скопје, Карпош, застапувано од Турќан Ивковска- директор, а врз основа на записникот од извршен редовен инспекциски надзор со бр. ИП1 16-213/2 од 07.06.2021 година, ја утврди фактичката состојба и врз основа на членовите 205 и 209 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) го донесе следното

**Р Е Ш Е Н И Е**

1. СЕ ИЗРЕКУВА ОПОМЕНА на Турќан Ивковска- директор на Приватната установа за деца- детска градинка ,,Пиколини,,Скопје, за отстранување на констатираните недостатоци и неправилности утврдени со записникот со ИП1 16-213/2 од 07.06.2021 година поради:

1.) Вработените во установата за деца М.К. и К. С.-негователки, кои се вклучени во системот на згрижување и воспитание на децата, за кои е констатирано дека не поседуваат соодветна лиценца за работа да се стекнат со соодветни лиценци, бидејќи нивниот ангажман не е во согласност со член 178 став (1) од Законот за заштита на децата.

 Во спротивно ќе се смета дека е сторен прекршок според член 229-а став (1) и (3) од Законот за заштита на децата, за кој е предвидена:

-1) Глоба во износ од 150 до 200 евра во денарска противвредност ќе му се изрече за прекршок на лице кое работи во установа за згрижување и воспитание на деца од предучилишна возраст детска градинка/центар за ран детски развој основани како организациона единица во состав на правни лица, високообразовна установа и на приватно училиште, лице ангажирано од агенција за давање услуги за чување и нега на деца од предучилишна возраст и на физичко лице кое самостојно врши одредени работи од дејноста згрижување и воспитание на деца како професионална дејност, доколку не поседува соодветна лиценца за работа (член 178 став (1)).

(2) Глоба во износ од 300 до 500 евра во денарска противвредност ќе му се изрече за прекршок на одговорното лице во установата за деца, детската градинка/центар за ран детски развој основани како организациона единица во состав на правни лица, високообразовна установа и на приватно училиште, физичко лице кое самостојно врши одредени работи од дејноста згрижување и воспитание на деца како професионална дејност и агенцијата за давање услуги за чување и нега на деца од предучилишна возраст, доколку вработи или ангажира лице кое не поседува соодветна важечка лиценца за работа ( член 178 став (1)).

(3) Глоба во износ од 800 до 1.000 евра во денарска противвредност ќе му се изрече за прекршок на правното лице од став (2) на овој член, доколку вработи или ангажира лице кое не поседува соодветна важечка лиценца за работа (член 178 став (1)).

**Рок: 45 дена од приемот на решението.**

2. Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки .

3. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, Јорданка Николовска Виш инспектор за детска заштита, со службена легитимација број 0019 изврши редовен инспекциски надзор над субјектот на инспекциски надзор Приватната установа за деца- детска градинка ,,Пиколини,,Скопје а врз основа на записникот од редовен инспекциски надзор бр. ИП1 16-213/2 од 07.06.2021 година беше констатирано:

Вработените од точка 1 на ова решение, кои не поседуваат соодветна лиценца за работа да се стекнат со истата согласно член 178 став 1 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19). Да се води уредно педагошката евиденција и документација во согласност со член  195 од  Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19 и 275/19) и  член 7 од Правилникот за форма, содржина и начин на водење на педагошка документација и евиденција во детска градинка и центар за ран детски развој („Сл.весник на Р.М.” бр.87/13, 154/13, 127/14, 146/15 и 159/16).

Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-213/3 од 07.06.2021 година.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Инспектори за детска заштита:

 Јорданка Николовска-Виш инспектор